21
1 Yesu zu ya da toh indji bi nklen ba si sru baiko ba, 2 Wa a toh iwa u kbo ani tiya kpukpu me, wa ji bubu ba ye ka you ni kagi. 3 A tre njanji mi hla yu'u, iwa u koh a zan yi. 4 indji biyi ba yo ni mi gbugbu u ba. Naki iwa u koh ni miyah ma ayo wawu ikpe di a he niwu. 5 Bari ba tre ni tu tra Irji, yada ba mla tie bi ni tita ni baiko, A tre. 6 Ikpi bi yi wa bi si toh, ivi ri ni ye wa tita ri na sun nitu ri na ba na grji ye ni meme'a na. 7 Ba mye, mala, kpi biyi ba ye ni tan? A ngye ni tsro ta inton wa kpi'a ba ti'a? 8 Yesu ka hla ni bawu, mla ya, na du indrjo ye gyru yi na, gbugbu ba ye ninde mu, da tre ndi ame yi me wawu, u inton a tie whewhre, na hu ba na. 9 Inde bi woh ba taku da ni tsi bi kana klu sissri na, ni mumla se kpi bi yi ba ye, u kle, gbugblu na ye zizan na. 10 Wa a hla ni bawu, gbugblu ni lu ni tu gbugblu, mulki ni lu nitu mulki. 11 Meme u gbugblu yi ani grju kagon, iyon ni tie ni gbugblu wawu, lilo ni ka gbugblu'a wawu. Ikpi bari ba grji rji shu da no sissri. 12 Naki kpi biyi du ba ye, ba tsi yi da ti meme kpe ni yiwu, da zu yi ni tra Irji, ba vu yi sru ni brusuna, ba gbi yi hi ni ba chu, baba ngona, nitu inde mu. 13 Ani he ijou tre. 14 Na ri mre kpi wa bi tre ni koshi na, 15 Me mi no yi trre wa bi tre, di no imrre ndindi wa bi kra yi banaya krie ni yi na. 16 Ba ti bi, mri vayi, mla bi baba kpukpa bi ba tiyi yah da wu bari bi. 17 Ndji ba wawu bbawu ba kran yi ni tu inde mu. 18 Naki ko futu riri ni tubi na joku na. 19 Ni mi vu suron bi bi kpa re bi. 20 I hi toh soja ba kru wurushelima you ni tsutsu, bika toh ndi joku ma tie whewhre. 21 Biwa ba he ni Judiya du ba tsutsu hi ni gblu u bi wa ba he ni mi gbu ba ka don gbu'a u bi wa ba he ni ko rah gbu'a baka ba ri nimi gbu'a na. 22 Bi yi ba vi u rju hla, du kpe wa ba han duba kle. 23 Iyah ba bi wa ba hei ne, ni bi no mri sisan ni toh kima, iya nihe ni gbu'a ni nfu ni tu ndji ba. 24 Inji gban ni kaba hle, ba vu ba kma tie gran ni gbungblu, biwa bana toh Irji na ba chan Wurushelima ni zah, se ivi u bi wa bana toh Irji na nikle 25 Igban ni tsro ni Irji, ni wha kpan baba tsitsen, ni meme. Iya ni shu ni gbungblu, ni wrji kpukpa don yi man ni ne. 26 Indji ba tie sissri da ta kukmo da ni gbie kpe wa basi ye ni gbungblu, gbengblen bi shu ba ta chu. 27 U ba toh vren ndji ni ye ni mi kpalu ni gbengblen ni kikle daukaka ma. 28 Inde kpi bi yi basi ye, lunde krikrie ni nzu tumbi. Du ndji wa ni ye kpa yi chuwo a ye whewhre. 29 Yesu tre nda ka yiyi ni bawu, yah kunkro indhu baba mbru kunkro ba. 30 Biyi ni tu bi bika toh ndi iga ati whewhre. 31 Inde bi toh kpe biyi ba he na yi bi toh ndi iye Irji a tie whiwhre. 32 Njanji mi hla ni yiwu, i zan bi bana kle na se kpi bi yi ba ye. 33 Shulu ni meme ba kle, ama itre ma na kle na. 34 Sun ni ya cheme, na du suron mbi ni titan hi na so di wah du na he ni mre u tu mbina kana ye ka yi na troko na. 35 A ni ye ni tu ndji bi gbungblu wawu 36 Sun ni wri di ta bre chachu du yi he ni gbengblen ndi nawo ni kpi bi wa ba ye'a, wa bi kri ni kbu Vren Indji 37 Ni nton kima, a si hla tre ni bawu ni tra Irji, ka rju nichu da ka sun ni bubu ri wa ba you ndi Olivet. 38 Indji ba rju gbugbun ni bubu ble ye ni woh wu ni tra Irji.